text: Slog alarm: Hjælp jeg er låst inde på et toilet
  17 juli 2014 kl. 04.50
  I en times tid var en mand låst inde på et offentligt toilet på Fjordvejen ved Kruså. Hans alarm-opkald gik til Tyskland, men hans tyske var ikke så godt, så først da opkaldet kom til dansk politi, blev han befriet.
  - Da patruljen nåede frem, fik de hurtigt døren op. Så vi ved ikke rigtig, hvorfor han ikke kunne komme ud, siger vagtchef Erik Lindholdt fra Syd- og Sønderjyllands Politi til TV SYD.
  Manden var gået på toilet sidst på aftenen. Han skulle lave ?bummelum?, som vagtchefen udtrykker det på Twitter.
  - Han var ikke fuld eller faldet i søvn, men af en eller anden grund kunne han ikke få døren op, da han var færdi., fortæller vagtchefen.
  Manden havde sin mobiltelefon med og forsøgte at tilkalde hjælp.
  Men hans opkald gik i begyndelsen til tysk politi. Og hans tyske er ikke godt nok til at forklare situationen.
  Kl. 23.15 fik han så endelig kontant til dansk politi ? og efter en lille halv time kunne han igen indånde den friske luft uden for toilettet.
  